Resolusyon #107 PINAGTIBAY AYON SA SUSOG NG KUMBENSIYON NG SEIU 2024 NOONG 5/22/24 Resolusyon ng Kumbensiyon ng SEIU 2024: NAGKAKAISA SA BUONG KILUSANG PAGGAWA PARA IPANALO ANG LAKAS NG MANGGAGAWA Batid ng mga taong nagtatrabaho sa Unyong Ito - SEIU - na ang pagkakaisa sa mga unyon ay isang paraan natin upang maipanalo ang mas magandang kinabukasan. Ang mga unyon ay isang puwersang nagkakaisa para sa pagbibigay-kapangyarihan at progreso, na tumutulong sa ating malampasan ang ating mga pagkakaiba at gamitin ang ating kolektibong kapangyarihan upang itaguyod ang isang mas makatarungang lipunan para sa lahat. Sa buong United States, Canada, at Puerto Rico, isang papaunlad na henerasyon ng mga manggagawa ang nagnanais ng kapangyarihan sa pamamagitan ng isang unyon upang buwagin ang sistematikong rasismo at harapin ang kontrol ng korporasyon upang makabuo tayo ng isang ingklusibo, patas na lipunang nakaugat sa pinagsasaluhan at napapanatiling kasaganaan. Ngunit ang landas tungo sa isang unyon para sa milyun-milyong manggagawang gustong mag-organisa ay madalas na hinaharangan dahil sa isang sirang sistemang nagbibigay-daan sa mga employer na iantala, tanggihan, at gambalain ang mga pagsisikap ng mga manggagawa na magsama-sama. Bilang resulta, 10 porsiyento lamang ng mga manggagawa sa America ang kasalukuyang may kapangyarihan sa isang unyon. Nahaharap sa mga katulad na banta ang mga unyon sa Canada at Puerto Rico. Sa mga korte at sa bawat antas ng gobyerno, patuloy na ginagamit ng mga korporasyon ang kanilang kapangyarihan at impluwensya para mas mahirapan ang mga manggagawa na mag-organisa. Upang mabuo ang makatarungang lipunang nararapat sa lahat ng nagtatrabahong pamilya, determinado ang mga miyembro ng SEIU na ipaglaban ang mga bagong tuntuning nagbibigay-daan sa LAHAT ng manggagawa na sumali o bumuo ng mga unyon - upang maipanalo natin ang kapangyarihan ng manggagawa sa ating mga lugar ng trabaho, maipanalo ang kapangyarihang pampulitika sa ating demokrasya, at maipanalo ang kinabukasan. Ang Unions for All (Mga Unyon Para sa Lahat) ay magbibigay ng kapangyarihan sa mga manggagawa sa lahat ng lahi at pinagmulan upang maipanalo ang mga pagbabagong lumilikha ng isang lipunang puno ng kagalakan, pag-asa, malusog at umuunlad na mga komunidad. Hindi magiging madali ang maipanalo ang Unions for All (Mga Unyon Para sa Lahat) at hindi natin ito maipapanalo nang tayo-tayo lamang. Upang bumuo ng isang kilusang may kakayahang baguhin ang buhay ng mga manggagawa para sa mga susunod na henerasyon, maghahangad ang SEIU ng higit na pagkakaisa sa mga manggagawa sa ating mga bansa - sila man ay mga miyembro ng matagal nang itinatag na mga unyon ng manggagawa, mga miyembro ng iba pang uri ng mga organisasyon ng manggagawa, o mga kalahok sa mga kilusan upang panagutin ang mga korporasyong tagapag-empleo.
Resolusyon #107 Magkakaroon tayo ng mas matibay na ugnayan sa mga organisasyon ng manggagawa na kapareho ng ating pangako sa: Pag-update ng ating mga panuntunan at pagsulat ng mga bagong panuntunan, upang ang lahat ng nagtatrabaho ay malayang makapag-organisa hindi lamang sa isang lugar ng trabaho sa bawat pagkakataon kundi sa isang sukat na nagbibigay sa atin ng kapangyarihan upang ipanalo ang mga pagbabagong makakapagpabuti ng buhay sa buong industriya at rehiyon. Pagwasak sa mga balakid na nagbukod at nagtatwa sa napakarami - lalo na sa mga manggagawang Itim, Kayumanggi, imigrante at kababaihan - sa karapatang bumuo ng mga unyon, sa mga sektor ng trabaho tulad ng fast food, pangangalaga sa bahay, pangangalaga sa bata, at trabahong nakabatay sa gig (trabahong nakuha sa pamamagitan ng online platform o application). Pagbibigay-liwanag sa publiko sa mga korporasyong nagsasamantala sa ating sirang sistema para patahimikin at takutin ang mga manggagawa, para itakwil natin ang mga korporasyong gumigiba sa mga unyon sa United States, Canada at Puerto Rico. Pagbabago para gawing mas madali para sa 7 sa bawat 10 nagtatrabahong Canadian at 9 sa bawat 10 nagtatrabahong Amerikano at Puerto Rican na hindi kasapi sa isang unyon ngayon na sumali sa isang unyon, kaya sama-sama tayong may kapangyarihang pagandahin ang ating mga trabaho at gawing mas makatarungan ang ating lipunan . Sa partikular, gagawin natin ang: Ipagpatuloy ang pagbuo ng matibay na pakikipag-partner sa National Domestic Workers Alliance (NDWA) para baguhin ang sektor ng pangangalaga - na lumilikha ng magagandang trabaho sa unyon at mga patakarang nagtataas ng sahod, palawakin ang access sa pangangalaga, at isulong ang pagsasama ng mga imigrante sa mga domestic worker, kabilang ang mga manggagawa sa pangangalaga ng bahay at bata. Makipagtulungan sa AFL-CIO at sa mga kaakibat nitong unyon upang hamunin ang pagbuwag ng korporasyon sa mga unyon, i-update ang mga patakaran natin at sumulat ng mga bago, alisin ang mga balakid na pumipigil sa mga tao dahil sa kulay ng ating balat o kung saan tayo ipinanganak, at lumikha ng isang bansang gumagalang at nagpapahalaga sa mga taong nagtatrabaho. Humanap ng mga oportunidad na makipagtulungan sa ibang mga organisasyon ng manggagawa at iba pang mga unyon, kabilang ang National Education Association, ang Carpenters, at ang Teamsters, sa mga kampanyang naglalayong palawakin ang kapangyarihan ng manggagawa, pahusayin ang kapakanan ng ating mga pamilya, at wakasan ang sahod sa kahirapan magpakailanman.